CELEX: 32017R1899
Language: et
Date: 2017-10-18 00:00:00
Title: Komisjoni rakendusmäärus (EL) 2017/1899, 18. oktoober 2017, millega kantakse garanteeritud traditsiooniliste toodete registrisse teatavad nimetused [Tradiční Lovecký salám / Tradičná Lovecká saláma (GTT) ja Tradiční Špekáčky / Tradičné Špekačky (GTT)]

19.10.2017   
            
            
               ET
            
            
               Euroopa Liidu Teataja
            
            
               L 269/5
            
         KOMISJONI RAKENDUSMÄÄRUS (EL) 2017/1899,
   18. oktoober 2017,
   millega kantakse garanteeritud traditsiooniliste toodete registrisse teatavad nimetused [Tradiční Lovecký salám / Tradičná Lovecká saláma (GTT) ja Tradiční Špekáčky / Tradičné Špekačky (GTT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artiklit 26 ja artikli 52 lõiget 2,
   ning arvestades järgmist:
   
               (1)
            
            
               Vastavalt määruse (EL) nr 1151/2012 artiklile 26 esitas Tšehhi Vabariik nimetused „Tradiční Lovecký salám“ / „Tradičná Lovecká saláma“ ja „Tradiční Špekáčky“ / „Tradičné Špekačky“, et need registreeritaks määruse (EL) nr 1151/2012 artiklis 22 sätestatud garanteeritud traditsiooniliste toodete registris koos nimetuse reserveerimisega.
            
         
               (2)
            
            
               Nimetused „Lovecký salám“ / „Lovecká saláma“ ja „Špekáčky“ / „Špekačky“ olid eelnevalt registreeritud (2) nõukogu määruse (EÜ) nr 509/2006 (3) artikli 13 lõike 1 kohaselt garanteeritud traditsioonilise tootena ilma nimetuse reserveerimiseta.
            
         
               (3)
            
            
               Pärast määruse (EL) nr 1151/2012 artikli 26 lõike 1 teises lõigus osutatud riikliku vastuväidete esitamise menetlust täiendati nimetusi „Lovecký salám“ / „Lovecká saláma“ vastavalt mõistega „Tradiční“ ja „Tradičná“ ning nimetusi „Špekáčky“ / „Špekačky“ vastavalt mõistega „Tradiční“ ja „Tradičné“. Kõik need täiendavad mõisted kirjeldavad nimetuse traditsioonilist iseloomu ja eripära vastavalt määruse (EL) nr 1151/2012 artikli 26 lõike 1 kolmandale lõigule.
            
         
               (4)
            
            
               Komisjon vaatas läbi esitatud nimetused „Tradiční Lovecký salám“ / „Tradičná Lovecká saláma“ ja „Tradiční Špekáčky“ / „Tradičné Špekačky“, mis seejärel avaldati Euroopa Liidu Teatajas
                   (4).
            
         
               (5)
            
            
               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks seega nimetused „Tradiční Lovecký salám“ / „Tradičná Lovecká saláma“ ja „Tradiční Špekáčky“ / „Tradičné Špekačky“ kanda registrisse koos nimetuse reserveerimisega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Nimetused „Tradiční Lovecký salám“ / „Tradičná Lovecká saláma“ (GTT) ja „Tradiční Špekáčky“ / „Tradičné Špekačky“ (GTT) kantakse registrisse koos nimetuse reserveerimisega.
   Toodete „Lovecký salám“ / „Lovecká saláma“ (GTT) ja „Špekáčky“ / „Špekačky“ (GTT) tootespetsifikaate käsitatakse garanteeritud traditsiooniliste toodete „Tradiční Lovecký salám“ / „Tradičná Lovecká saláma“ (GTT) ja „Tradiční Špekáčky“ / „Tradičné Špekačky“ (GTT) spetsifikaatidena, millele on osutatud määruse (EL) nr 1151/2012 artiklis 19, koos nimetuse reserveerimisega.
   Esimeses lõigus osutatud nimetused määratletakse komisjoni rakendusmääruse (EL) nr 668/2014 (5) XI lisas esitatud klassi 1.2 „Lihatooted (kuumtöödeldud, soolatud, suitsutatud jne)“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. oktoober 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 343, 14.12.2012, lk 1.
   
      (2)  Komisjoni 21. veebruari 2011. aasta määrus (EL) nr 160/2011, millega registreeritakse garanteeritud traditsiooniliste eritunnuste registris nimetus [„Lovecký salám“ / „Lovecká saláma“ (GTE)] (ELT L 47, 22.2.2011, lk 7).
   Komisjoni 21. veebruari 2011. aasta määrus (EL) nr 158/2011, millega registreeritakse garanteeritud traditsiooniliste eritunnuste registris nimetus [„Špekáčky“ / „Špekačky“ (GTE)] (ELT L 47, 22.2.2011, lk 3).
   
      (3)  Nõukogu 20. märtsi 2006. aasta määrus (EÜ) nr 509/2006 põllumajandustoodete ja toidu garanteeritud traditsiooniliste eritunnuste kohta (ELT L 93, 31.3.2006, lk 1). Määrus on tunnistatud kehtetuks ja asendatud määrusega (EL) nr 1151/2012.
   
      (4)  ELT C 167, 11.5.2016, lk 21.
   
      (5)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).